Správa zo zahraničnej pracovnej cesty

1.  Účastníci ZPC:

Mgr. Anna Janušová, CVTI SR, Lamačská cesta 8/A, 811 04 Bratislava, projektová manažérka, AJ

2.  Zahraničná pracovná cesta:
Seminár/tréning v projektovom a finančnom manažmente projektov v rámci programu Central Europe (ERDF)
Miesto: Rakúsko, Viedeň 
Miesto konania:	Fleming´s Hotel Wien-Westbahnhof, Neubaugurtel 26, 1070 Wien
Termín konania: 	21. 11. 2012
Organizátor podujatia: Joint Technical Secretariat (CENTRAL EUROPE Programme)
Financovanie:	Náklady na pracovnú cestu budú refundované z rozpočtu projektu CentralCommunity spolufinancovaného z ERDF v rámci OP Central Europe 

3.  Rámcový program pobytu:

21.11.2012 odchod do Viedne z CVTI SR o 07.00 hod. 

09.00 Registration
09.30 Financial flows and general principles of eligibility
11.00 Audit trail, audits and financial correction forms (including practical exercises)
14.00 Budget lines and budget flexibility (including practical exercises)
16.30 Plenary and Wrap up

21.11.2012 odchod z Viedne do Bratislavy o 18.45 

4.  Stručný priebeh rokovaní, resp. študijného pobytu:

Cieľom zahraničnej pracovnej cesty bola účasť na seminári – tréningu v otázkach projektového a finančného manažmentu projektov v rámci programu OP Stredná Európa. Úvodná prednáška bola venovaná riadiacej štruktúre programu a finančným tokom, princípom a praktikám prvostupňových kontrol, ktoré na Slovensku vykonáva Ministerstvo životného prostredia SR. Po úvodnej prednáške nasledovali praktické workshopy, ktoré pozostávali z teoretickej časti a cvičení zameraných na prednášané témy. Účastníci si teda mohli priamo precvičiť zvládanie konkrétnych úloh, ako napr. presuny v rozpočtových položkách, zatrieďovanie výdavkov do správnych kategórií výdavkov, návšteva auditora a druhostupňovej kontroly a iné činnosti spojené s prácou finančného a projektového manažéra.

5.  Odporúčané závery:

Získané informácie je potrebné v maximálnej miere využiť v praxi, pri implementácii projektu, realizovaní projektových aktivít a dosahovaní cielených výstupov projektov CentralCommunity a FORT.

6.   Prehľad prinesenej dokumentácie a miesto jej uloženia

Dokumentácia je archivovaná u účastníčky ZPC a bude k dispozícii pre ostatných pracovníkov CVTI SR zapojených do implementácie projektov CentralCommunity a FORT.

7. Osobitne vyhodnotený očakávaný prínos ZPC

Účasť na informačnom seminári bola nevyhnutná z hľadiska úspešnej implementácie projektu. Osobitný prínos mali praktické cvičenia zamerané na zvládanie úloh vyskytujúcich sa počas implementácie projektu a taktiež možnosť osobných konzultácií s projektovými a finančnými manažérmi JTS. 
 
8.    Spôsob zverejnenia výsledkov ZPC, prenos získaných informácií

Správa zo ZPC bude zverejnená na web stránke MŠVVaŠ SR a na intranete CVTI SR. Informácie z podujatia budú tlmočené ďalším zamestnancom CVTI SR zapojeným do implementácie projektov OP Stredná Európa – CentralCommunity a FORT.

Súhlasím so zverejnením správy na internete: áno

Dátum: 26. 11. 2012

Správu vypracovala: Mgr. Anna Janušová			.................................................

Schválil: prof. RNDr. Ján Turňa, CSc.		 	.................................................